als_Latn dik_Latn sag_Latn
Është përfolur shumë kohët e fundit për raportet jo të mira që ekzistojnë ndërmjet lojtarit dhe trajnerit të Barcelonës, pra për raportin mes Mesit dhe Luis Enrikes.
Ka qenë Zheremi Matjë, një ndër lojtarët e Barcelonës, ai i cili ka hedhur dritë lidhur me këtë çështje. Matjë në një intervistë për mediat ka deklaruar se mes Mesit dhe Enrikes ka nisur një debat të fortë gjatë një seance stërvitore. Luis Enrike po bënte rolin e arbitrit ndërkohë që mësohet se ai nuk i ka rënë bilbilit në disa prej rasteve kur ndaj mesit janë kryer ndërhyrje jo të rregullta. Kjo ka bërë që Mesi të inatoset e të reagojë ndaj trajnerit, ndërkohë që sipas Matjë-s as Enrike nuk e ka kursyer Mesin. Pas seancës stërvitore të dy i kanë dhënë dorën njëri – tjetrit, citon Matjë. Sipas Matjë-s, këto janë gjëra krejt normale dhe se ndërmjet argjentinasit dhe spanjollit gjakrat janë ftohur.
als_Latn als_Latn